**BREZPOSELNOST**

 ***1. Uvod***

***Zaradi gospodarske recesije, sprememb v industriji in sprememb na trgu delovne sile***

***se vse bolj povečuje brezposelnost. Brezposelnost prizadane predvsem mladino, starejše delavce, ženske, nižje usposobljene in izobražene delavce, invalide in delavce v manj razvitih regijah.***

***Nove tehnologije, družbeno politične spremembe na trgu delovne sile povzročajo neskladje med ponudbo in povpraševanjem. Če je ponudba večja od povpraševanja, ostaja na trgu presežek delovne.***

***Cilj mi je predstaviti možne načine, kako zmanjšati brezposelnost.***

***Osnovna trditev, ki jo želim utemeljiti v tej nalogi je ta, da je fleksibilnost trga velikega pomena v zmanjševanju stopnje brezposelnosti. Na brezposelnost sem gledala z tega vidika, da je potrebno najprej ugotoviti vzroke in potem določiti za kakšno obliko brezposelnosti gre. Kajti le tako je potem možno izbrati pravilne ukrepe za zmanjšanje brezposelnosti.***

 ***2.Vrste brezposlnosti***

***Za brezposelno osebo se štejejo vse osebe, ki so v določenem času brez dela, ki so pripravljene delati in ki si iščejo delo.***

 ***2.1. Prostovoljna brezposelnost***

***Sem se štejejo posamezniki:***

* ***ki niso pripravljeni sprejeti dela za nižjo plačo, kot se jim zdi ustrezna ,***
* ***ki se niso pripravljeni preseliti v kraj, kjer so na voljo prosta delovna mesta,***
* ***ki se niso pripravljeni prekvalificirati.***

 ***O prostovoljni brezposelnosti se veliko razpravlja v zvezi z raznimi oblikami pomoči, ki so je deležni brezposelni. Če je ta pomoč previsoka, jih to spodbuja, da zapuščajo delo, se ne zaposlujejo in so bolj izbirčni pri iskanju nove zaposlitve.***

 ***2.2. Tehnološka brezposelnost***

***Nastaja na strani povpraševanja po delovni sili. Je posledica novih tehnologij, ki vplivajo na zmanjšanje delovnih mest. (zmanjšano zaposlovanje oz. odpuščanje delavcev). Tehnološka brezposelnost nastaja zaradi inovacij, uvajanja novih tehnologij.***

 ***2.3. Odkrita brezposelnost***

***Predstavlja jo aktualna ponudba delovne sile. Kakšne vrste je odkrita brezposelnost, pa je odvisno od razmerja med aktualnim povpraševanjem in aktualno ponudbo delovne sile, torej od števila in vrste prostih delovnih mest in iskalcev zaposlitev.***

 ***2.4. Prikrita brezposelnost***

***Sem spadajo osebe, ki same nočejo biti bolj produktivno zaposlene ali dalj časa zaposlene in osebe, ki niso zaposlene in ne iščejo aktivno zaposlitev, pa bi se želele zaposliti.***

***3.Vzroki za brezposelnost***

***1 ) Vpliv socialističnega družbenega sistema in prehod v drug sistem :***

***Gospodarski sistem je temeljil na socialistični družbeni ureditvi ( polni zaposlenosti in majhnih razlikah v plačah ).***

***S prehodom na tržno gospodarstvo se je omajala zaposlitvena varnost. Država je opustila skrbniško vlogo in dopustila odpuščanjie iz operativnih razlogov. Dosti delavcev se je znašlo na cesti, ko so podjetja skušala povečati gospodarsko učinkovitost ali pa so šla v stečaj.***

***2 ) Izguba jugoslovanskega trga in drugih trgov :***

***Število zaposlenih in samozaposlenih se je najbolj zmanjšalo v letu 1991. Pri tem gre za postopno izgubo jugoslovanskega in delno vzhodnih trgov ter recesija zahodnih trgov, kar je vplivalo na padec povpraševanja in s tem padec proizvodnje.***

***3 ) Brezposelnost in inflacija :***

***Visoke plače predstavljajo strošek, zato vplivajo na rast cen. Ker trg ni dopuščal prodati blaga po višjih stroških dela, se je zmanjševala zaposlenost.***

***4. Posledica brezposelnosti***

***Če je ponudba dela večja od povpraševanja po njem, ostaja na trgu presežek delovne sile, ki nima možnosti, da bi svoje znanje, sposobnosti in spretnosti uporabila v delovnem procesu in si z lastnim delom izboljšala svoj gmotni položaj. Z brezposelnostjo se pojavljajo pri posameznikih problemi : - zmanjšanje lastne aktivnosti***

 ***- izguba zaupanja in samospoštovanja***

 ***- poslabšanje osebnih in družbenih stikov***

 ***- osebni in družinski problemi***

 ***- pomanjkanje denarja***

***Brezposelnost je tudi ekonomski problem, saj prizadane celotno družbo. Posledice so odvisne od vrste in trajanja brezposelnosti, družbenega položaja družine posameznika.***

***5. Merjenje in analize brezposelnosti***

***Povprečna stopnja registrirane brezposelnosti se izračunava kot razmerje med brezposelnimi prijavami na zavodu za zaposlovanje in aktivnim prebivalstvom\* 100. Med aktivno prebivalstvo se šteje delovno aktivno prebivalstvo in registrirano brezposelne osebe.***

***6. Aktivna politika zaposlovanja***

***Vrsta ukrepov, s katerimi skuša država zmanjšati obseg brezposelnosti, izboljšati kvaliteto delovne sile ter tako zagotoviti boljše delovanje gospodarskih subjektov, imenujemo aktivna politika zaposlovanja. Aktivna politika je nastala predvsem zato, da bi z njeno pomočjo izboljšali delovanje trga delovne sile in bi tako odpravili njegov glavni stranski produkt – brezposelnost.***

***Oblikovale so se tri skupine ukrepov :***

***1. Ukrepi za usklajevanje med ponudbo in povpraševanjem po delovni sili***

***2. Ukrepi za reguliranje ponudbe delovne sile***

***3. Ukrepi za reguliranje povpraševanja po delovni sili***

 ***Temeljni cilj aktivne politike zaposlovanja je zmanjšanje brezposelnosti oz. doseganje polne zaposlenosti. Polno zaposlenost poiskušamo doseči tako, da je zagotovljeno delo vsem, ki želijo delati. Ta cilj pa aktivna politika zaposlovanja ne more doseči, zato se ukvarja predvsem z vprašanji , kako omejiti brezposelnost.***